**Rum Község Önkormányzata Képviselő-testületének 1/2020. (I.31.) önkormányzati rendelete
a közművelődési feladatok ellátásáról**

Rum Község Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló [1997. évi CXL. törvény 83/A. § (1) bekezdés](https://njt.hu/jogszabaly/1997-140-00-00#SZ83A@BE1)ében kapott felhatalmazás alapján, [az Alaptörvény 32. cikk (1) bekezdés a) pont](https://njt.hu/jogszabaly/2011-4301-02-00#CA32@BE1@POA)jában, valamint Magyarország helyi önkormányzatairól szóló [2011. évi CLXXXIX. törvény 13. § (1) bekezdés 7. pont](https://njt.hu/jogszabaly/2011-189-00-00#SZ13@BE1@PO7)jában meghatározott feladatkörében eljárva a következőket rendeli el:

**A rendelet hatálya**

**1. §1**

**A közművelődési alapszolgáltatások meghatározása**

**2. §** Az önkormányzat a helyi sajátosságok és a rendelkezésre álló anyagi eszközei figyelembevételével az alábbi közművelődési alapszolgáltatásokat látja el:

a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

b) a közösségi és társadalmi részvétel fejlesztése,

c) a hagyományos közösségi kulturális értékek átörökítése feltételeinek biztosítása.

**3. §** Az önkormányzat a [2. §](https://or.njt.hu/onkormanyzati-rendelet/553101#SZ2.)-ban meghatározott alapszolgáltatásokat a következő feladatok ellátásával biztosítja:

1. Az a) pontban meghatározott alapszolgáltatás keretében:

a) támogatja az ifjúság közösségi szerveződését és részvételét,

b) támogatja az idősek művelődő közösségének tevékenységét,

c) támogatja a formális és informális közösségek létrejöttét, számukra találkozási lehetőséget biztosít,

d) támogatja ismeretterjesztő előadások szervezését.

2. A b) pontban meghatározott alapszolgáltatás keretében:

a) támogatja az önkéntes tevékenységeket, az önkéntességgel kapcsolatos programokat, szolgáltatásokat szervez,

b) a hátrányos helyzetben élők kulturális tevékenységének támogatása.

3. A c) pontban meghatározott alapszolgáltatás keretében:

a) támogatja a helyi természeti, tárgyi és szellemi értékek megismertetését, megőrzését továbbadását és népszerűsítését,

b) a nemzeti ünnepek méltó megünneplését a helyi közösség bevonásával és részvételével rendezi meg,

c) lehetőséget biztosít az iskolarendszeren kívüli önképző, képességfejlesztő műhelyek, bemutatók tartására.

**3/A. §2**Az önkormányzat évente egy alkalommal fórumot szervez a művelődő közösségek vezetőinek részvételével

**A közművelődési feladatok ellátásának szervezeti keretei**

**4. §** Az önkormányzat a közművelődési alapszolgáltatásai ellátásának keretében a helyi közművelődés támogatását közösségi színtér fenntartásával biztosítja.

**5. §** (1) Az önkormányzat a helyi közművelődési tevékenységéhez a 9766 Rum, Béke u. 3.. szám alatti közösségi színtér épületét biztosítja.

(2) Az Önkormányzat a közművelődési feladatai ellátásához biztosítja - a közművelődési alapszolgáltatások, valamint a közművelődési intézmények és a közösségi színterek követelményeiről szóló [20/2018. (VII. 9.) EMMI rendelet 4. §](https://njt.hu/jogszabaly/2018-20-20-5H#SZ4) és [12. §](https://njt.hu/jogszabaly/2018-20-20-5H#SZ12)-ában meghatározott – a szükséges tárgyi és személyi feltételeket.

(3)3 A közösségi színtér a hét három napján, 4 órában nyitva tart, melyből egy nap szabadnapra vagy munkaszüneti napra esik, továbbá a hét egy napján a nyitvatartás magába foglalja a 16.00-19.00 óra közötti időszakot

**6. §** Az Önkormányzat az egyes közművelődési feladatainak ellátása során együttműködik térségi intézményekkel, szervezetekkel, magánszemélyekkel, különösen:

a) Rumi Játékvár Óvoda,

b) Rumi Rajki István Általános Iskola,

c) Helyben működő civil szervezetek,

d) Egyház,

e) Lakosság.

A közművelődési tevékenység finanszírozása

**7. §** (1) Az önkormányzat a [3. §](https://or.njt.hu/onkormanyzati-rendelet/553101#SZ3.)-ban meghatározott közművelődési feladatai ellátásához szükséges pénzügyi fedezetet állami finanszírozásból, saját forrása terhére, lehetőség esetén pályázati forrásból biztosítja.

(1) Az önkormányzat éves költségvetési rendeletében határozza meg a közművelődési színtér beruházás, fejlesztés kiadásait.

**8. §** Az önkormányzat természetbeni juttatásként, a községben működő civil szervezetek részére ingyenesen biztosítja a közösségi színtér helyiségeinek igénybevételét. Más szervezetek vonatkozásában a közművelődési szakember kezdeményezésére a polgármester dönt a helyiségek ingyenes igénybe vételének lehetőségéről.

**Záró rendelkezések**

**9. §** (1) Ez a rendelet a kihirdetést követő napon lép hatályba.

(2) Egyidejűleg hatályát veszti Rum Község Önkormányzata Képviselő-testületének a helyi közművelődésről szóló, 4/2017. (IV. 4.) számú rendelettel módosított [13/2016. (XI. 9.) önkormányzati rendelet](https://or.njt.hu/onkormanyzati-rendelet/2016-13-SP-3240)e.